WikipediA 

Basa Ban jar 


Tumatan Wikipidia basa Banjar, insiklupidia bibas 

♦ 

Basa Banjar (Jawi: /f* J*L<) adalah sabuting bahasa 
Austronesia matan rumpun basa Melayik nang 
dituturakan ulih suku Banjar di Kalimantan Selatan, 

Indunisia, sabagai bahasa indung. Basa Banjar tamasuk 
bubuhan Bahasa Melayu Lokal Borneo Timur. [10] 

Basa Banjar basa Austronesia dipakai urang Banjar nang 
bagana di banua Kalimantan Salatan, Kalimantan Tangah, 

Kalimantan Timur wan di lain-lain. Lain pada di 
Kalimantan, basa Banjar dipakai jua di mana urang 
Banjar bagana; imbah abat sambilan walas, wayah 
Kasultanan Banjar dilingkah akan Walanda. Imbah tu, 
urang Banjar madam ka mana-mana: Jawa Tangah, Jambi, 

Indragiri Hilir, Malaysia, Brunai Darussalam, wan lain- 
lain. Di banua urang, urang Banjar wan anak cucunya 
magun haja jua babasa Banjar. 

Bahasa Banjar tamasuk dalam daftar bahasa nang 
duminan di Indonesia. [11] 

Di tanah asal inya di Kalimantan Selatan, bahasa Banjar 
nang marupakan bahasa sustra lisan tabagi jadi dua dialik 
nang ganal yaitu Banjar Kuala wan Banjar Hulu. Sabalum 
dikanal bahasa Indunisia sabagai bahasa nasiunal, rahatan 
jaman bahari amun urang Banjar handak bapidatu, 
manulis, atawa mangarang urang manggunakan bahasa 
Melayu Banjar lawan manggunaakan hurup Arap. Tulisan 
atawa hump nang raj in dipakai hurup atawa tulisan Arab 
gundul lawan bahasa tubs bahasa Melayu (versi Banjar). 

Sabarataan naskah bahari nang ditulisi lawan tangan nang 
kaya puisi, Syair Siti Zubaidah, syair Tajul Muluk, syair Burung Karuang, wan jua gin Hikayat Banjar wan 
Tutur Candi mamakai hurup Arap babahasa Melayu (versi Banjar). 

Bahasa Banjar dihipotesisakan sabagai bahasa Melayik, nang mudil kaya bahasa Minangkabau, bahasa 
Betawi, bahasa Iban, wan lain-lain. 

Ulihnya bahasa Banjar ngini bahasa nang lingua franca, banyakan pamakai bahasa Banjarnya daripada 
jumlah suku Banjar. Kada nang di Kalimantan Selatan haja, Bahasa Banjar nang awalnya sabagai bahasa 
suku bangsa haja jua jadi lingua franca di banua urang, kaya Kalimantan Tengah wan Kalimantan Timur 
wan jua di dairah Kabupaten Indragiri Hilir, Riau, sabagai bahasa panghubung antar suku.[14] Di 
Kalimantan Tengah, tingkat pamartahanan bahasa Banjar nang mayu tinggi kada nang dipakaii di 
komunitasnya haja, tagal jua manyalasar bahasa-bahasa urang Dayak.[15][16] Panyabaran bahasa Banjar 
sebagai lingua franca ka luar matan tanah asalnya mamuncungulakan varian Bahasa Banjar versi lukal nang 
marupakan intiraksi bahasa Banjar lawan bahasa nang ada di sakitarnya misalnya bahasa Samarinda[17] 

[18], bahasa Kumai[19][20] wan lain-lain. Di saliritan dairah hulu sungai Barito atawa rancak disambat 
kawasan Barito Raya (Tanah Dusun) kawa dijumpai bahasa Banjar versi logat Barito misalnya di kuta 
Tamiang Layang digunaakan bahasa Banjar lawan lugat Dayak Maanyan. 

Pamakaian bahasa Banjar dalam bapandiran sahari-hari di Kalimantan Selatan wan sakitarnya taduminan 
dibandingakan lawan bahasa Indunisia. Babagai suku di Kalimantan Selatan wan sakitarnya bausaha handak 
manguasai bahasa Banjar ngini, sahingga kawa jua rajin kita tamui bahasa Banjar nang dipandirakan pakai 
lugat Jawa atawa Madura nang masih tarasa likat nang kaya rajin di kuta Banjarmasin. 

Bahasa Banjar jua masih digunaakan pada sabagian pamukiman suku Banjar di Malaysia nang kay di 
Kampung (Desa) Parit Abas, Mukim (Kecamatan) Kuala Kurau, Daerah (Kabupaten) Kerian, Negeri Perak 
Darul Ridzuan.[21] 

Bahasa Banjar banyak dipangaruhi uleh bahasa Melayu, Jawa wan bahasa-bahasa Dayak.[22][23][24][25] 
Kasamaan leksikal bahasa Banjar lawan bahasa nang lain ngitu 73% lawan bahasa Indunisia [ind], 66% 
lawan bahasa Tamuan (Malayic Dayak), 45% denga bahasa Bakumpai [bkr], 35% lawan bahasa Ngaju [nij]. 
[26] Hasil panalitian Wurm wan Willson (1975), hubungan kakarabatan antara Bahasa Melayu wan Bahasa 
Banjar mencapai angka 85 pirsin. Adapun kakarabatan lawan bahasa Maanyan sakitar 32 % wan lawan 
bahasa Ngaju 39 %, badasarakan panalitan Zaini HD1.[27] Bahasa Banjar baisi hubungan lawan bahasa 
nang digunaakan suku Kedayan (sabuting dialik dalam bahasa Brunei) nang tapisahakan salama 400 tahun 
wan bahasa Banjar rancak jua disambat Bahasa Melayu Banjar.[28] Dalam parkambangannya, bahasa 
Banjar ditengarai mangalami kontaminasi matan intervensi bahasa Indunisia wan bahasa asing.[29] Bahasa 
Banjar tamasuk katiguri mayu aman matan kapunahan ulihnya masih haja jua bahasa Banjar ngini 
digunaakan sabagai bahasa sahari-hari ulih masyarakat Banjar atawa pendatang.[30]. Biar nang tajadi 
panurunan panggunaan bahasa Banjar tapi laju panurunan ngini kada talalu anu jua.[31] Wayahini, Bahasa 
Banjar sudah mulai diajarakan disakulahan-sakulahan di Kalimantan Selatan sabagai muatan lukal.[32] 
Bahasa Banjar gin baisi jua sajumlah paribahasa.[33] 

